Babelscape/SREDFM huggingface dataset:
Νήσος Σόνγκο Σόνγκο

Η Νήσος Σόνγκο Σόνγκο "(Songo Songo Island)" είναι μικρό τροπικό νησί της Τανζανίας, στην ακτή Σουαχίλι στον Ινδικό Ωκεανό. Διοικητικά ανήκει στην Περιοχή Κίλουα της Περιφέρειας Λίντι και γεωγραφικά στο Αρχιπέλαγος Σόνγκο Σόνγκο. Το νησί διαθέτει αεροδρόμιο και μονάδα επεξεργασίας φυσικού αερίου το οποίο εξορύσσεται στα ανοιχτά του νησιού.

Σύμφωνα με την Εθνική Απογραφή της Τανζανίας το 2002 και το 2012, ο πληθυσμός στη Νήσο Σόνγκο Σόνγκο ήταν αντιστοίχως 2.569 και 3.026 άτομα.</small>
Academi

Η Academi είναι μια ιδιωτική αμερικανική εταιρία παροχής υπηρεσιών Ασφαλείας, που ιδρύθηκε το 1997 από τον Έρικ Πρινς (Erik Prince). Παλαιότερα ήταν γνωστή ως Blackwater, αργότερα η εταιρεία μετονομάστηκε σε Xe Services το 2009, και τελικά Academi το 2011. Σύμφωνα με δημοσίευμα του Spiegel η εταιρεία είναι εξουσιοδοτημένη από τη CIA για τη δολοφονία πολιτικών και στρατιωτικών αντιπάλων των ΗΠΑ και ενδεχομένως τη μεταφορά τους στο κολαστήριο του Γκουαντάναμο μέσω θυγατρικών εταιρειών.

Η εταιρεία (Blackwater) αγοράστηκε στα τέλη του 2010 από μια ομάδα ιδιωτών επενδυτών οι οποίοι τη μετονόμασαν σε Academi, με σύσταση νέου Διοικητικού Συμβουλίου. Ο "Πρινς" διατήρησε τα δικαιώματα στο όνομα της Blackwater και δεν έχει καμία σχέση πια με την Academi. Η εταιρεία ήρθε στο φως της δημοσιότητας το 2007, όταν μια ομάδα υπαλλήλων της σκότωσαν 17 Ιρακινούς πολίτες και τραυμάτισαν άλλους 20 στην πλατεία Νισούρ, στη Βαγδάτη το Σεπτέμβριο του 2007.

Η Academi συνεχίζει να παρέχει υπηρεσίες ασφαλείας στην ομοσπονδιακή κυβέρνηση των ΗΠΑ, βάσει συμβολαίου. Η κυβέρνηση Ομπάμα έχει υπογράψει σύμβαση με την Academi για την παροχή υπηρεσιών προς τη CIA για 250.000.000 δολάρια. Το 2013, η θυγατρική της Academi η International Development Solutions υπέγραψε σύμβαση 92 εκατομμυρίων δολαρίων για την φύλαξη του Στέιτ Ντιπάρτμεντ.

Το 2014, η εταιρεία έγινε τμήμα της Constellis Holdings μαζί με την Triple Canopy, καθώς και άλλες εταιρείες ασφαλείας που ήταν μέρος του ομίλου Constellis, ως αποτέλεσμα εξαγοράς της.
Κλαμπ Ατλετίκ Μπιζερτέν

Η Κλαμπ Ατλετίκ Μπιζερτέν είναι ποδοσφαιρική ομάδα από την πόλη Μπιζέρτα της Τυνησίας. Ιδρύθηκε στις 20 Ιουνίου 1928. Έχει κερδίσει 4 φορές το πρωτάθλημα Τυνησίας, 3 φορές το κύπελλο Τυνησίας και μία φορά το Λιγκ Καπ Τυνησίας. Είναι η πρώτη ομάδα από την Τυνησία που κέρδισε ένα αφρικανικό τρόπαιαο, το CAF Cup Winners' Cup το 1988. Έδρα της ομάδας είναι το στάδιο Stade 15 Octobre χωρητικότητας 15000 θεατών.
Χοσέ Μέγας

Ο Χοσέ Μέγας ("José Megas", 1077 - 1141) ήταν ραββίνος στη Λουθένα (στην Ισπανία). Επίσης, ήταν φιλόσοφος και ποιητής. Έμεινε στην ιστορία ως μία από τις πιο εξέχουσες μορφές της Ανδαλουσίας του 12ου αιώνα.
Γρηγόρης Αρναούτογλου

Ο Γρηγόρης Αρναούτογλου (Μόναχο Γερμανίας, 17 Δεκεμβρίου 1973) είναι Έλληνας τηλεπαρουσιαστής και ραδιοφωνικός παραγωγός.
Ζαν-Λυκ Γκοντάρ

Ο Ζαν-Λυκ Γκοντάρ ("Jean-Luc Godard", 3 Δεκεμβρίου 1930) είναι Γάλλος σκηνοθέτης, σεναριογράφος, ηθοποιός και κριτικός κινηματογράφου. Το όνομά του ταυτίζεται συχνά με τη νουβέλ βαγκ, ίσως το πιο σημαντικό κίνημα στην ιστορία του κινηματογράφου, καθώς υπήρξε ένας από τους πρωτοπόρους της, αλλά η καριέρα του επεκτείνεται πέρα από αυτήν την περίοδο, έχοντας σκηνοθετήσει πάνω από 100 ταινίες συνολικά.

Ο Γκοντάρ ήταν μέλος μιας ομάδας ταινιοκριτικών του περιοδικού "Cahiers du Cinema", οι οποίοι αποφάσισαν να φτιάξουν δικές τους ταινίες και να φέρουν μια επανάσταση στο μέσο, διότι ήταν δυσαρεστημένοι με την ποιότητα του Γαλλικού Κινηματογράφου εκείνη την εποχή. Αυτή η ομάδα ήταν η βάση της Νουβέλ Βαγκ. Το 1968, o Γκοντάρ εγκατέλειψε τη Νουβέλ Βαγκ και ίδρυσε μαζί με τον Jean-Pierre Gorin την κινηματογραφική ομάδα Dziga Vertov Group, ονομασμένη από τον γνωστό Σοβιετικό σκηνοθέτη. Επρόκειτο για μια ομάδα πολιτικά ενεργών σκηνοθετών οι οποίοι ομαδικά και ανώνυμα δημιουργούσαν πειραματικές και πολιτικές ταινίες οι οποίες υποστήριζαν κινήματα όπως ο Μαοϊσμός και ο Μαρξισμός.
Φουτζέιρα

Η Φουτζέιρα (αραβικά: الفجيرة) είναι παραλιακή πόλη και ένα από τα επτά εμιράτα που συνιστούν τα Ηνωμένα Αραβικά Εμιράτα. Πρόκειται για το μοναδικό εμιράτο που βρέχεται από τον Κόλπο του Ομάν και δεν έχει πρόσβαση στον Περσικό Κόλπο.
Νιλ Πιρτ

Ο Νιλ Πιρτ ("Neil Ellwood Peart", 12 Σεπτεμβρίου 1952 – 7 Ιανουαρίου 2020) ήταν Καναδός μουσικός, γνωστός ως ντράμερ του hard rock συγκροτήματος Rush. Θεωρείται ένας από τους σπουδαιότερους ντράμερ της ροκ μουσικής και εκτός από τον μουσικό τομέα έχει ασχοληθεί και με τη λογοτεχνία, έχοντας γράψει πέντε βιβλία.
Σκοτ Σέπαρντ

Ο Σκοτ Σέπαρντ είναι αστρονόμος στο Τμήμα Γήινου Μαγνητισμού στο Carnegie Institution for Science της Ουάσιγκτον. Παρακολούθησε μαθήματα στο Κολέγιο Όμπερλιν και όταν απεφοίτησε έγινε δεκτός για μεταπτυχιακές σπουδές στο Ινστιτούτο Αστρονομίας του Πανεπιστημίου της Χαβάης, όπου ανεκάλυψε πολλούς μικρούς δορυφόρους του Δία, του Κρόνου, του Ουρανού, και του Ποσειδώνα. Επίσης ανεκάλυψε τον δεύτερο γνωστό αστεροειδή της ηγούμενης Τρωικής Ομάδας του Ποσειδώνα, τον 2004 UP10, όπως και τον πρώτο γνωστό αστεροειδή της ακολουθούσας τον πλανήτη Τρωικής Ομάδας του Ποσειδώνα, τον 2008 LC18. Ο Σέπαρντ συμμετείχε επίσης σε πολλές ανακαλύψεις σωμάτων της Ζώνης του Κάιπερ, κενταύρων, κομητών και αστεροειδών που περνούν κοντά από τη Γη.
Hardcore punk

Το Hardcore punk (γνωστό απλά ως Hardcore) είναι υποείδος της punk μουσικής, το οποίο εκδηλώθηκε στις Ηνωμένες Πολιτείες κατά τα τέλη της δεκαετίας του '70, μετά την εμπορική επιτυχία του punk rock.

Η ιδεολογία του hardcore αποστρέφεται την εμπορικότητα της μουσικής και προωθήθηκε κατά κύριο λόγο από ανεξάρτητες δισκογραφικές εταιρείες. Τα χαρακτηριστικά του είδους είναι η οργή, η επιθετικότητα και το ανατρεπτικό χιούμορ.
Yakovlev Yak-9

Το Yakovlev Yak-9 ήταν μονοκινητήριο μαχητικό αεροσκάφος της σοβιετικής αεροπορίας στον Δεύτερο Παγκόσμιο Πόλεμο. Ήταν ουσιαστικά μια ελαφρύτερη έκδοση του Yakovlev Yak-7. Οι μονάδες πρώτης γραμμής παρέλαβαν τα πρώτα αεροσκάφη στα τέλη του 1942. Το Yak-9, με την ελαφρύτερη άτρακτο και το κόκπιτ που παρείχε ορατότητα 360o, προσέφερε την επιχειρησιακή ευελιξία που έλλειπε από πολλές προγενέστερες σχεδιάσεις των Σοβιετικών. Οι πιλότοι θεωρούσαν ότι ήταν εφάμιλλο, αν όχι ανώτερο, από τα σημαντικότερα γερμανικά μαχητικά της περιόδου, δηλαδή τα Messerschmitt Bf 109G και Focke-Wulf Fw 190A-3/A-4.

Παρήχθη σε μεγαλύτερους αριθμούς από οποιοδήποτε άλλο σοβιετικό μαχητικό. Από το 1942 ως το 1948 κατασκευάστηκαν 16769 μονάδες (14579 κατά την διάρκεια του πολέμου). Ένα Yak-9 ήταν το πρώτο σοβιετικό μαχητικό που κατέρριψε το πρωτοποριακό για την εποχή του γερμανικό αεριωθούμενο Messerschmitt Me 262. Μεταπολεμικά τα Yak-9 συμμετείχαν σε επιχειρήσεις με την βορειοκορατική αεροπορία στον Πόλεμο της Κορέας.
Νήσος Ρόδα

μικρογραφία|Η νησος Ρόδα το 1878
Η Νήσος Ρόδα ("αραβικά : جزيرة الروضة") είναι νησί του Νείλου στο κέντρο του σύγχρονου Καΐρου στην Αίγυπτο. Αναφέρεται και με την ονομασία "Κήποι του Αλ Manyal" πρίγκιπα της δυναστείας Μπαχρί. 

Το νησί έχει κήπους της εποχής των Μπαχρί και το παλάτι που σήμερα είναι μουσείο. Είναι δυτικά της ιστορικής παλιάς πόλης του Καΐρου , σε ένα μικρό παρακλάδι του Νείλου. Το νησί διαθέτει ένα από τα παλαιότερα κτίρια Ισλαμικής αρχιτεκτονικής στην Αίγυπτο, η "Νειλομήτηρ" στο νότιο άκρο του.
Τζιότι Άμγκιε

Η Τζιότι Άμγκιε (χίντι: "ज्योति आम्गे", 16 Δεκεμβρίου 1993) είναι Ινδή ηθοποιός, περισσότερο γνωστή όμως για το γεγονός ότι είναι η πιο βραχύσωμη γυναίκα στον κόσμο, σύμφωνα με το βιβλίο Γκίνες.

Στις 16 Δεκεμβρίου του 2011, δηλαδή σε ηλικία 18 ετών, ανακηρύχθηκε από το Βιβλίο Γκίνες η πιο βραχύσωμη, εν ζωή, γυναίκα του κόσμου, με ύψος 62,8 εκ. Παρόλα αυτά, το ύψος της, το οποίο εξελίχθηκε μη ομαλά, οφείλεται στη νόσο αχονδροπλασία.

Σχετικά με την υποκριτική της καριέρα έχει συμμετάσχει σε ένα ντοκιμαντέρ, το 2009, το "Body Shock", ενώ τη σεζόν 2012-13, εμφανίστηκε στο ινδικό ριάλιτι "Bigg Boss 6". Ουσιαστικά η καριέρα της ξεκίνησε ένα χρόνο μετά, στις 13 Αυγούστου 2014, όταν συμπεριλήφθηκε στο κάστινγκ της σειράς American Horror Story.

Το 2012, η Άμγκιε γνώρισε τον πιο κοντό άντρα στον κόσμο, τον Τσάνταρ Μπαχάντουρ Ντανγκί, από το Νεπάλ. Οι δύο τους φωτογραφήθηκαν, για την 57η έκδοση του βιβλίου Γκίνες.
Γαβριέλα του Μονακό

Η Πριγκίπισσα Γαβριέλα του Μονακό (γαλλικά: "Gabriella de Monaco", 10 Δεκεμβρίου 2014) είναι η δίδυμη κόρη του Πρίγκιπα Αλβέρτου Β΄ του Μονακό και της Πριγκίπισσας Σαρλίν και δεύτερη στη γραμμή διαδοχής στο θρόνο του Μονακό.
Ιάκωβος του Μονακό

Ο Πρίγκιπας Ιάκωβος του Μονακό (γαλλικά: "Jacques de Monaco", 10 Δεκεμβρίου 2014 -) είναι ο δίδυμος γιος του Πρίγκιπα Αλβέρτου Β΄ του Μονακό και της Πριγκίπισσας Σαρλίν και κληρονομικός διάδοχος του θρόνου στο Μονακό.
Κέβιν Μουρ

Ο Κέβιν Μουρ (αγγλ. "Kevin Moore") είναι Αμερικανός κιμπορντίστας, τραγουδιστής και συνθέτης, γνωστότερος ως πρώην μέλος του progressive metal συγκροτήματος Dream Theater. Από το 1998 και έπειτα ηχογραφεί και περιοδεύει με το πρότζεκτ Chroma Key και τους O.S.I., ενώ συνεργάστηκε στο παρελθόν και με τους Fates Warning.
Κιλελέρ

Το Κιλελέρ ή Κυψέλη είναι χωριό του Δήμου Κιλελέρ, του οποίου αποτελεί την ιστορική έδρα, στην Περιφερειακή Ενότητα Λάρισας (πρώην νομός) της Θεσσαλίας. Σύμφωνα με την Απογραφή του 2011, έχει μόνιμο πληθυσμό 481 κατοίκους. Με το πρόγραμμα Καποδίστριας ήταν έδρα του δήμου Κιλελέρ.

Το χωριό είναι γνωστό για την αιματηρή αγροτική εξέγερση στις 6 Μαρτίου 1910, όταν οι χωροφύλακες πυροβόλησαν εν ψυχρώ τους κολίγες οι οποίοι διεκδικούσαν να τους μοιραστούν τα τσιφλίκια της Θεσσαλίας. Η εξέγερση στη συνέχεια επεκτάθηκε και σε άλλες περιοχές της Θεσσαλίας και θεωρείται ορόσημο στην επίλυση του αγροτικού ζητήματος της Ελλάδας.
Δημήτρης Δημητράκος

Ο Δημήτρης Δημητράκος (Αθήνα, 1936) είναι Έλληνας φιλόσοφος, Ομότιμος καθηγητής Πολιτικής Φιλοσοφίας στο Τμήμα Μεθοδολογίας, Ιστορίας και Θεωρίας της Επιστήμης του Πανεπιστημίου Αθηνών. Παππούς του ήταν ο εκδότης Δημήτριος Δημητράκος.

Γεννήθηκε στην Αθήνα και είναι απόφοιτος της Σχολής Οικονομικών του Λονδίνου "(London School of Economics)", όπου είχε μια πρώτη επαφή με τη σκέψη του Καρλ Πόπερ έχοντας παρακολουθήσει διαλέξεις και σεμινάρια του ως μεταπτυχιακός φοιτητής. Κατά τη διάρκεια της δικτατορίας εγκαταστάθηκε στη Γαλλία, και απέκτησε το διδακτορικό του δίπλωμα "(doctorat d’ État)" πάνω στη σκέψη του Αντόνιο Γκράμσι. Την ίδια περίοδο δίδαξε διεθνείς σχέσεις και πολιτική οικονομία στο Πανεπιστήμιο της Ρεμς, προτού διδάξει στο Πανεπιστήμιο Αθηνών, από το οποίο αποχώρησε το 2003.

Το έργο του εκτείνεται σε διάφορους γνωστικούς τομείς που περιλαμβάνουν την επιστημολογία, την πολιτική φιλοσοφία, τον μαρξισμό, τον φιλελευθερισμό, τις θεωρίες δημοκρατίας και ελευθερίας και τη θεωρία δικαιωμάτων. Έχει εκτενή αρθρογραφία πάνω σε τρέχοντα πολιτικά, πολιτιστικά και οικονομικά θέματα, καθώς και σε θεωρητικά θέματα που αφορούν την οικονομική θεωρία, την πολιτική επιστήμη, την πολιτική φιλοσοφία και την μεθοδολογία των κοινωνικών επιστημών. Επίσης είναι ο ιδρυτής του ιστολογίου "Ratio Vincit".
Παντελής Παντελίδης

Ο Παντελής Παντελίδης (Νέα Ιωνία Αττικής, 23 Νοεμβρίου 1983 – Ελληνικό Αττικής, 18 Φεβρουαρίου 2016) ήταν Έλληνας λαϊκός τραγουδιστής, στιχουργός και συνθέτης, ενώ υπήρξε ακόμη ποδοσφαιριστής και υπαξιωματικός του Πολεμικού Ναυτικού.

Έγινε γνωστός μέσω της πλατφόρμας YouTube το 2012 όπου ο ίδιος αναρτούσε τα βίντεο του τραγουδώντας και παίζοντας με την κιθάρα με σκοπό να μην τα ξεχάσει.
Σανλιούρφασπορ

Η Σανλιούρφασπορ είναι ένας αθλητικός σύλλογος από την πόλη Σανλιούρφα, Τουρκία. Η ποδοσφαιρική ομάδα του συλλόγου συμμετέχει στη δεύτερη κατηγορία της χώρας ενώ παλαιότερα συμμετείχε στην Πρώτη κατηγορία ποδοσφαίρου Τουρκίας. Ιδρύθηκε το 1969. Έδρα της ομάδας είναι το Sanliurfa Stadi, χωρητικότητας 30000 θεατών.
Αγγέλα Κοκκόλα

Η Αγγέλα Κοκκόλα (13 Ιουλίου 1932 - 16 Δεκεμβρίου 2017) ήταν Ελληνίδα πολιτικός. Διετέλεσε ιδιαίτερη γραμματέας του Γεωργίου και του Ανδρέα Παπανδρέου, διευθύντρια του Ιδιαίτερου Γραφείου του πρωθυπουργού, και ευρωβουλευτής του ΠΑΣΟΚ.
Νήσος Αργώ

Η Νήσος Αργώ είναι ένα νησί του ποταμού Νείλου στο Σουδάν. Το νησί περιλαμβάνει μια πόλη με το ίδιο όνομα και τον αρχιολογικό χώρο της πόλης της Νουβίας Ταμπό.
Ινστιτούτο Νεοελληνικών Σπουδών

Το Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη) είναι φορέας που ιδρύθηκε το 1959 με κληροδότημα του γλωσσολόγου Μανόλη Τριανταφυλλίδη (1883-1959) με σκοπό την προαγωγή, τη μελέτη και την καλλιέργεια της ελληνικής γλώσσας.

Ο Μανόλης Τριανταφυλλίδης ήταν σημαντικότατος παράγοντας για την καλλιέργεια της δημοτικής γλώσσας, ιδιαίτερα με τη σύνταξη της «Νεοελληνικής Γραμματικής» το 1939, σημαντικότατο έργο για την σχολική εκπαίδευση, που τότε και για αρκετά χρόνια αργότερα είχε σαν χαρακτηριστικό της (όπως και όλο το ελληνικό κράτος) τη διγλωσσία, δηλαδή τη χρήση και της δημοτικής και της καθαρεύουσας.

Το 1956, τρία χρόνια πριν το θάνατό του, συνέταξε την διαθήκη του, στην οποία ζητούσε να χρησιμοποιηθεί η περιουσία του για να συνεχιστεί το έργο του ώστε να «...ωφεληθούν κάπως από την περιουσία μου τα Ελληνόπουλα, γιατί αυτά βασανίζονται και ζημιώνουν από τη γλωσσική ακαταστασία που βασιλεύει στην παιδεία και στη ζωή μας.».

Το ίδρυμα Τριανταφυλλίδη ιδρύθηκε το 1959 ως παράρτημα της Φιλοσοφικής Σχολής του Αριστοτελείου Πανεπιστημίου της Θεσσαλονίκης με σκοπό την προαγωγή της ελληνικής γλώσσας, με έρευνα, επιστημονικές δημοσιεύσεις, συγκέντρωση αρχειακού ελληνικού και η έκδοση βιβλίων.

Το 1998 δημοσίευσε διαδικτυακά (on-line) το ψηφιακό «Λεξικό της κοινής νεοελληνικής».

Το 2014, το ίδρυμα βραβεύτηκε από την Ακαδημία Αθηνών με το Χρυσό Μετάλλιο της Τάξης των Γραμμάτων και των Καλών Τεχνών, «για την καλλιέργεια της δημοτικής γλώσσας και της νεοελληνικής φιλολογίας και την προαγωγή της παιδείας του ελληνικού λαού με σημαντικότατο εκδοτικό και ερευνητικό έργο»
Μεγαλώνοντας

Το Μεγαλώνοντας (αγγλικά: "Boyhood") είναι αμερικανική δραματική ταινία παραγωγής 2014. Ο Ρίτσαρντ Λίνκλεϊτερ σκηνοθέτησε και έγραψε το σενάριο και πρωταγωνιστούν οι Έλαρ Κολτρέιν, Πατρίσια Αρκέτ, Λορελάι Λίνκλεϊτερ και Ίθαν Χοκ. Η ταινία γυρίστηκε κατά διαστήματα σε μια περίοδο δώδεκα χρόνων από το Μάιο του 2002 μέχρι τον Οκτώβριο του 2013, απεικονίζοντας την ανάπτυξη ενός νεαρού αγοριού και της μεγαλύτερής του αδελφής προς την ενηλικίωση.

Η πρεμιέρα της ταινίας πραγματοποιήθηκε στο Κινηματογραφικό Φεστιβάλ του Σάντανς το 2014 και κυκλοφόρησε στους κινηματογράφους των Ηνωμένων Πολιτειών στις 11 Ιουλίου 2014. Η ταινία επίσης έλαβε μέρος στο διαγωνιστικό μέρος του 64ου Διεθνούς Φεστιβάλ Κινηματογράφου του Βερολίνου όπου ο Λίνκλεϊτερ βραβεύτηκε με την Αργυρή Άρκτο Καλύτερου Σκηνοθέτη. Το "Μεγαλώνοντας" έχει χαρακτηριστεί ως ταινία-ορόσημο από πολλούς διακεκριμένους κριτικούς, οι περισσότεροι από τους οποίους επαίνεσαν κυρίως τη σκηνοθεσία και τις ερμηνείες. Έλαβε έξι υποψηφιότητες για Όσκαρ, ανάμεσά τους για Καλύτερη Ταινία και Σκηνοθεσία. Επίσης έλαβε πέντε υποψηφιότητες για Χρυσή Σφαίρα, πέντε για BAFTA και τρεις για Screen Actors Guild Award. Βραβεύτηκε με τρεις Χρυσές Σφαίρες και τρία BAFTA στις κατηγορίες Καλύτερη Ταινία, Σκηνοθεσία και Β' Γυναικείου Ρόλου για την ερμηνεία της Αρκέτ. Η Αρκέτ κέρδισε επίσης το Screen Actors Guild Award Καλύτερης Γυναικείας Ερμηνείας σε Δευτεραγωνιστικό Ρόλο και το Όσκαρ Β' Γυναικείου Ρόλου.
Νήσος Τούτι

μικρογραφία|Χάρτης της περιοχής
Η Νήσος Τούτι ("αραβικά : جزيرة توتي") είναι νησί του ποταμού Νείλου στο Σουδάν. Βρίσκεται στο σημείο όπου ο Λευκός Νείλος και ο Γαλάζιος Νείλος ενώνονται σε ένα ποτάμι. Περιβάλλεται από τρεις πόλεις, το Χαρτούμ (πρωτεύουσα του Σουδάν), την Ομντουρμάν (η μεγαλύτερη πόλη στο Σουδάν) και τη Βόρεια Χαρτούμ (γνωστή και ως Μπαχρί, (ένα σημαντικό βιομηχανικό κέντρο).

Έχει επιφάνεια 8 τετραγων. χιλιόμετρα. Στο νησί υπάρχει ένα μικρό χωριό και συνδέεται με την ενδοχώρα από κρεμαστή γέφυρα.
Foxcatcher

Foxcatcher είναι αμερικανική δραματική, βιογραφική ταινία παραγωγής 2014. Την ταινία σκηνοθέτησε ο Μπένετ Μίλερ και το σενάριο έγραψαν οι Ε. Μαξ Φράι και Νταν Φούτερμαν. Αφηγείται την ιστορία του Ολυμπιονίκη Πρωταθλητή της Πάλης Μαρκ Σουλτζ και του παρανοϊκού-σχιζοφρενή εκατομμυριούχου Τζον ντυ Ποντ, ο οποίος το 1996 δολοφόνησε τον Ολυμπιονίκη Πρωταθλητή Ντέιβ Σουλτζ, αδερφό του Μαρκ. Πρωταγωνιστούν οι Στιβ Καρέλ, Τσάνινγκ Τέιτουμ, Μαρκ Ράφαλο και Βανέσα Ρεντγκρέιβ.

Η ταινία συμμετείχε στο διαγωνιστικό τμήμα του Φεστιβάλ των Καννών το 2014 όπου έλαβε υποψηφιότητα για το Χρυσό Φοίνικα και βραβεύτηκε με το Βραβείο Σκηνοθεσίας. Κυκλοφόρησε στους κινηματογράφους στις 14 Νοεμβρίου 2014. Έλαβε εξαιρετικά σχόλια από τους κριτικούς με τους περισσότερους να επαινούν τη σκηνοθεσία και τις ερμηνείες των πρωταγωνιστών. Η ταινία έλαβε πέντε υποψηφιότητες για Όσκαρ και τρεις υποψηφιότητες για Χρυσή Σφαίρα στις κατηγορίες Καλύτερη Ταινία - Δράμα, Α' και Β' Ανδρικού Ρόλου για τις ερμηνείες των Καρέλ και Ράφαλο αντίστοιχα.
Καρσίγιακα ΣΚ

Η Καρσίγιακα ΣΚ (τουρκικά: "Karşıyaka S.K.", ) είναι τουρκικός αθλητικός σύλλογος από την πόλη Κορδελιό της Επαρχίας Σμύρνης. Η ομάδα ιδρύθηκε την 1η Νοεμβρίου του 1912. Ο σύλλογος διαθέτει 8 διαφορετικά τμήματα σε αθλήματα όπως χειροσφαίριση, αντισφαίριση, ιστιοπλοΐα και μπόουλινγκ. 

Η ποδοσφαιρική ομάδα αγωνίζεται στη 1. Λιγκ. Ως έδρα χρησιμοποιεί το στάδιο Ιζμίρ Ατατούρκ χωρητικότητας 51.295 θεατών.
Βικτώρια της Σουηδίας

Η Βικτώρια της Σουηδίας (Σουηδικά: "Victoria, Kronprinsessan av Sverige", 14 Ιουλίου 1977) είναι το μεγαλύτερο παιδί του Βασιλιά Καρόλου ΙΣΤ΄ Γουσταύου και η Διάδοχος του σουηδικού θρόνου. Αν ανέλθει στο θρόνο όπως αναμένεται, θα είναι η τέταρτη βασίλισσα της Σουηδίας (μετά την Μαργαρίτα, την Χριστίνα και την Ουλρίκα Ελεονώρα) και η πρώτη μετά το 1720.
Ρίζεσπορ

Η Ρίζεσπορ είναι ένας τουρκικός αθλητικός σύλλογος από τη Ριζούντα. Αγωνίζεται στη Σούπερ Λιγκ Τουρκίας. Ιδρύθηκε το 1953 με χρώματα το κίτρινο και το πράσινο. Το 1968 άλλαξε τα χρώματα της σε μπλε-πράσινο. Έδρα της ομάδας είναι το Yeni Rize Şehir Stadı χωρητικότητας 15.558 θεατών.
Νήσος Γκεζίρα

μικρογραφία|Η νήσος Γκεζίρα φωτογραφημένη από την πλευρά της Ζαμάλεκ
Η Νήσος Γκεζίρα ("αραβικά : لجزيرة") είναι νησί της Αιγύπτου στον ποταμό Νείλο στο σημερινό Κάιρο. Το νησί διοικητικά είναι χωρισμένο σε δύο περιοχές, στο νότιο τμήμα του είναι η Γκεζίρα και στο βόρειο η Ζαμάλεκ.

Βρίσκεται στο κέντρο του Καΐρου και την Πλατεία Ταχρίρ και συνδέεται με την υπόλοιπη πόλη κατά μήκος του Νείλου από τρεις γέφυρες. Από τον κυβερνήτη του 19ου αιώνα Χεντίγ Ισμαήλ αρχικά είχε ονομαστεί «Κήπος των φυτών» λόγω της μεγάλης συλλογής από εξωτικά φυτά που αποστέλλονται από όλο τον κόσμο.

Γνωστότερα ορόσημα της νήσου είναι ο Πύργος του Καΐρου (1960), το ψηλότερο από σκυρόδεμα κτίριο στην Αίγυπτο, χτισμένο κοντά στο Γκεζίρα Σπόρτιγκ Κλαμπ.
Η Όπερα της Αιγύπτου (1988), χτισμένη κοντά στον Πύργο του Καΐρου, και ένας από τους καλύτερους χώρους των τεχνών στη Μέση Ανατολή. Το "Πολιτιστικό κέντρο El Sawy " (2003), που βρίσκεται κάτω από Γέφυρα της 15ης Μαΐου στο Ζαμάλεκ, είναι ένα από τα πιο σημαντικά πολιτιστικά κέντρα στην Αίγυπτο, ενώ η Γκεζίρα Σπόρτιγκ Κλαμπ (1882) είναι το αρχαιότερο αθλητικό σωματείο στην Αίγυπτο.
Ντενίζλισπορ

Η Ντενίζλισπορ είναι αθλητικός σύλλογος από την πόλη Ντενιζλί, Τουρκία. Ιδρύθηκε στις 26 Μαΐου 1966. Διαθέτει τμήμα για 
Ποδόσφαιρο, Πετοσφαίριση, Καλαθοσφαίριση, Επιτραπέζια αντισφαίριση, Σκάκι και Γυμναστική. Η ποδοσφαιρική ομάδα είναι η μεγαλύτερη και η πιο δημοφιλής. Αγωνίζεται στο Denzili Atatürk Stadium, χωρητικότητας 19500 θεατών. Συμμετέχει στην Πρώτη κατηγορία ποδοσφαίρου Τουρκίας.
Νήσος Σάι

Η Νήσος Σάι είναι νησί του ποταμού Νείλου, μεταξύ του δεύτερου και του τρίτου καταρράκτη, στο σημερινό Σουδάν. Έχει μήκος 12 χιλιόμετρα και πλάτος 5,5.

Ιστορικά το νησί ανήκε στη Νουβία και καταλήφθηκε από τους Αιγύπτιους Φαραώ του Νέου βασιλείου και της 18ης δυναστείας. Οι Αιγύπτιοι κατασκεύασαν σε βραχώδη άκρη του νησιού οχυρωμένη πόλη. Σήμερα η αρχαία πόλη ανασκάπτεται.
Γλώσσες Μάγια

Οι Γλώσσες Μάγια είναι μια γλωσσική ομάδα γλωσσών ομιλούμενη στην Μέση Αμερική, κυρίως στο Μπελίζ, τη Γουατεμάλα και νοτιοανατολικά του Μεξικό.

Οι γλώσσες μάγια προέρχονται από την πρωτομάγια, μια πρωτογλώσσα που πιθανώς ομιλιόταν περίπου 5000 χρόνια πριν, κρίνοντας από τον βαθμό εσωτερικής διαφοροποίησης σε μια κοντινή περιοχή εκεί όπου τώρα μιλιούνται οι γλώσσες μάγια.

Στην προκολομβιανή Μέση Αμερική μερικές γλώσσες από αυτή την οικογένεια γράφονταν με ιερογλυφικά. Η χρήση των ιερογλυφικών ήταν αρκετά εκτενής την κλασσική περίοδο του πολιτισμού μάγια (250-900 μ.Χ).

Η οικογένεια γλωσσών μάγια είναι έχει αρχειοθετηθεί σε μεγάλο βαθμό και είναι ίσως η πιο μελετημένη ιθαγενής αμερικάνικη οικογένεια γλωσσών. Το 1996, η Γουατεμάλα αναγνώρισε ως επίσημες 21 γλώσσες μάγια και στις 26 Μαίου 2003 πρόσθεσε την γλώσσα Τσαλτσιτέκο ως 22η. Το Μεξικό έχει αναγνωρίσει 8 επίσημες γλώσσες μάγια το 2001 με τον Γενικό Νόμο των Γλωσσικών Δικαιωμάτων των Ιθαγενών.

*Κιτσέ (Quiche, ισπανικά: Quiché) 2.330.000 ομιλητές
*Κεκτσί (Kekchi, ισπανικά: Quekchí, Kekchí) 823.500 ομιλητές
*Μάγια (Maya) 766.000 ομιλητές
*Μαμ (Mam) 537.980 ομιλητές
*Κακτσικέλ (Cakchiquel) 451.000 ομιλητές
*Τζελτάλ (Tzeltal) 372.000
*Τζοτζίλ (Tzotzil) 235.000
*Τσολ (Chol) 145.000
*Ουαστέκο (Huasteco) 131.000
*Ποκομτσί (Poqomchi, ισπανικά: Poqomchí) 92.200
*Ατσί (Achi, ισπανικά: Achí) 85.600
*Ζουτουχίλ (Zutuhil) 83.800
*Κανχοβάλ (Kanjobal) 77.700
*Ιξίλ (Ixil) 69.000
*Ακατέκο (Acateco) 56.840
*Ποκομάμ (Pocomam) 49.000
*Τσουχ (Chuj) 43.370
*Τσοντάλ του Ταβάσκο (Chontal de Tabasco) 36.500
*Τοχολαβάλ (Tojolabal) 34.300
*Τσορτί (Chorti, ισπανικά: Chortí) 30.010
*Αγουακατέκο (Aguacateco) 18.000
*Σακαπουλτέκο (Sacapulteco) 15.000
*Μοπάν (Mopan) 14.200
*Χακαλτέκο (Jacalteco) 9.500
*Σιπακαπένσε (Sipacapense) 8.000
*Τεκτιτέκο (Tectiteco) 4.970
*Ουσπαντέκο (Uspanteco) 3.000
*Λακαντόν (Lacandon,ισπανικά: Lacandón) 560
*Μοτσό (Mocho, ισπανικά: Mochó) 140
*Ιτζά (Itza, ισπανικά: Itzá) 12

Κατηγορία:Ιθαγενείς γλώσσες της Αμερικής
Σίλβια της Σουηδίας

Η Βασίλισσα Σίλβια της Σουηδίας (Σουηδικά: "Drottning Silvia av Sverige", γεννημένη ως Σίλβια Ρενάτα Σόμμερλατ "Silvia Renate Sommerlath", 23 Δεκεμβρίου 1943) είναι η σύζυγος του Βασιλιά Καρόλου ΙΣΤ΄ Γουσταύου και η μητέρα της διαδόχου του θρόνου Πριγκίπισσας Βικτώριας.
Νήσος Φίλαι

μικρογραφία|Χάρτης της Φίλαι
Η Νήσος Φίλαι ("αραβικά : فيله ") είναι νησί του ποταμού Νείλου, σήμερα βυθισμένο από το Φράγμα του Ασουάν. Πριν τη κατασκευή του φράγματος βρισκόταν ανάμεσα στον πρώτο και δεύτερο καταρράκτη, στη νήσο ήταν κτισμένο συγκρότημα αρχαίου ναού. Το 1902 με τη κατασκευή του φράγματος Ασουάν η περιοχή πλημμύρισε από τα νερά. Το ναϊκό συγκρότημα αργότερα αποσυναρμολογήθηκε και μεταφέρθηκε στο κοντινό νησί Αγκιλκία ως μέρος του σχεδίου της εκστρατείας της ΟΥΝΕΣΚΟ, με τη ονομασία "Νουβία", προστατεύοντας αυτό και άλλα συμπλέγματα πριν από την ολοκλήρωση του νέου φράγματος το 1970.
Μπίγκεχ

Το Μπίγκεχ ("αραβικά بجح : "), στα αρχαία Αιγυπτιακά "Σενέμ", είναι νησί της Αιγύπτου στον ποταμό Νείλο και στη Λίμνη Νάσερ που δημιουργήθηκε από την κατασκευή του φράγματος του Ασουάν. Διοικητικά ανήκει στο Κυβερνείο του Ασουάν στη νότια Αίγυπτο.

Στο παρελθόν το νησί βρισκόταν κοντά στον πρώτο Καταρράκτη του Νείλου, και οχύρωση του έλεγχε τη πρόσβαση στην αρχαία Άνω Αίγυπτο και τη Νουβία. Πρόκειται για Μνημείο Παγκόσμιας Πολιτιστικής Κληρονομιάς, που βρίσκεται κοντά στα νησιά Φίλαι και Αγκιλκία.

Το νησί ήταν ιερό για τους αρχαίους Αιγυπτίους. Υπήρχε η πεποίθηση ότι ο Όσιρις ήταν θαμμένος στο νησί.

Ο θεός Θωθ έφερε τα επίθετα "Μεγάλος και σπουδαίος Θεός στο Μπίγκεχ". Εικάζεται ότι μπορεί να υπήρξε ναός του Θωθ στο νησί.
Έλληνες της Αντιόχειας

Οι Έλληνες της Αντιόχειας είναι εθνικά μέλη Ελλήνων της Ελληνικής Ορθόδοξης Εκκλησίας της Αντιόχειας και Ελλήνων Χριστιανών Καθολικών που ζουν ή έχουν ζήσει στη Συρία, το Λίβανο και στην περιοχή της σύγχρονης επαρχίας Χατάι της Τουρκίας, η οποία περιλαμβάνει την παλιά πόλη της Αντιόχειας ή τη σημερινή Αντάκια, καθώς και τους απογόνους τους στη Μέση Ανατολή και στην αμερικανική ήπειρο. Η κοινότητα έχει μακρά κληρονομιά, η οποία χρονολογείται από την ίδρυση της Αντιόχειας το 323 π.Χ. από τον Σέλευκο Α΄ Νικάτορα την εποχή των κατακτήσεων του Μεγάλου Αλεξάνδρου στην Ασία. Η πλειονότητα των Ελλήνων της Αντιόχειας είναι μίξη πρώιμων Μακεδόνων εποίκων, Ελλήνων της Ρωμαϊκής εποχής, Ελλήνων του Βυζαντίου, εξελληνισμένων Ιουδαίων-Χριστιανών, και Χριστιανών της Συρίας. Μερικοί από αυτούς τους Αραμαίους μιλούσαν Συριακά και έκαναν τη θρησκευτική λειτουργία στην Αρχαία Συριακή Αραμαϊκή. Καθώς τα Αραβικά γίνονταν η κοινή γλώσσα στη περιοχή των Λεβαντίνων σήμερα, η πλειονότητα έχει γίνει μια Χριστιανική Αραβόφωνη κοινότητα, η οποία πρωτίστως μιλά Λεβαντίνικα Αραβικά, αν και πολλοί επίσης μιλούν Ελληνικά και Τουρκικά.
Ιερόθεος Αββάτιος

Ο Ιερόθεος Αββάτιος (Κεφαλλονιά, 1559 [περ] - 1663) ήταν λόγιος και κληρικός, που προΐστατο σε τέσσερα Μοναστήρια, στη νότια Κεφαλλονιά.
Νίκος Παναγιώτου

Ο Νίκος Παναγιώτου είναι πρώην διεθνής Κύπριος τερματοφύλακας και νυν προπονητής ποδοσφαίρου.
Κάρολος Φίλιππος της Σουηδίας

Ο Κάρολος Φίλιππος της Σουηδίας (Σουηδικά: "Carl Philip av Sverige", 13 Μαΐου 1979) είναι ο μοναδικός γιος του του Βασιλιά Καρόλου ΙΣΤ΄ Γουσταύου και της Βασίλισσας Σίλβιας. Ο Κάρολος Φίλιππος είναι στην τέταρτη θέση της γραμμής διαδοχής του σουηδικού θρόνου, έπειτα από την αδελφή του Βικτώρια, την ανιψιά του Στέλλα και τον ανιψιό του Όσκαρ.
Μαλάργουε

Το Μαλάργουε (ισπανικά: "Malargüe", ισπανική : [maˈlarɣwe]) είναι πόλη στο νοτιοδυτικό μέρος της επαρχίας Μεντόσα, Αργεντινή, περίπου 370 χλμ νότια της επαρχιακής πρωτεύουσας Μεντόσα. Είναι η πρωτεύουσα του διαμερίσματος Μαλάργουε, και έχει περίπου 23.000 κατοίκους σύμφωνα με την απογραφή του 2001. 

Η πόλη βρίσκεται σε μια ημι-άνυδρη περιοχή. Η γεωργία εστιάζεται στην παραγωγή πατατόσπορου, μαζί με δευτερεύουσες καλλιέργειες όπως το τριφύλλι, το κρεμμύδι και το σκόρδο. Στο παρελθόν, οι τοπικές βιομηχανίες περιέλαβαν την εξερεύνηση και την παραγωγή πετρελαίου, και την εξόρυξη ουρανίου. Ως τουριστική περιοχή, το Μαλάργουε παρέχει τα ξενοδοχεία και τις καμπίνες για τους επισκέπτες ενδιαφερόμενους για τον οικολογικό τουρισμό το καλοκαίρι και σκι το χειμώνα στα κοντινά θέρετρα του Λας Λένιας και Λος Μόγιες.

Η πόλη είναι γνωστή για το παραδοσιακό πιάτο της, το τσιβίτο (κατσικάκι). Φιλοξενεί το ετήσιο Διεθνές Φεστιβάλ της Κατσίκας και το Επαρχιακό Φεστιβάλ του Αρνίου, κατά τη διάρκεια της δεύτερης εβδομάδας του Ιανουαρίου.
Γεώργιος Μαμέλης

Ο Γεώργιος Μαμέλης (1898-1977) ήταν Έλληνας εκπαιδευτικός και συγγραφέας. Πρωτοστάτησε στα εκπαιδευτικά και πολιτιστικά δρώμενα της Αλεξανδρούπολης αλλά και της Θράκης.
Αλέξανδρος Κουντουράς

Ο Αλέξανδρος Κουντουράς (πέθανε στις 30 Απριλίου 2012) ήταν αξιωματικός του ελληνικού Στρατού Ξηράς. Στα χρόνια της Μεταπολίτευσης έγινε γνωστός ως ένας από τους βασικούς υποστηρικτές της βασιλείας. Υπήρξε συνιδρυτής (μαζί με τον στρατηγό Γεώργιο Κουρούκλη) και μετέπειτα αρχηγό της Β.Ε.Ο. («Βυζαντινή Εθνική Οργάνωση», αρχικά «Βασιλική Εθνική Οργάνωση», ονομασία που απαγορεύτηκε τελικά από τα δικαστήρια).

Κόρη του είναι το γνωστό μοντέλο και πολιτικός Έλενα Κουντουρά.
Νήσος Νέλσον

Η Νήσος Νέλσον (αιγυπτιακά αραβικά: "جزيرة نيلسون") είναι νησί της Αιγύπτου στη Μεσόγειο θάλασσα. Βρίσκεται στον κόλπο Αμπουκίρ στα ανοικτά των ακτών της Αλεξάνδρειας. Έχει έκταση 21.300 τετραγωνικά μέτρα.

Σήμερα αποτελεί χώρο πικ-νικ και αναψυχής, στο νησί υπάρχουν τάφοι Βρετανών στρατιωτών που χρονολογούνται από τους Ναπολεόντειους πολέμους. Ονομάστηκε από τον Βρετανό ναύαρχο Οράτιο Νέλσον.
Μαγδαληνή της Σουηδίας

Η Μαγδαληνή της Σουηδίας (Σουηδικά: "Madeleine av Sverige", 10 Ιουνίου 1982) είναι το νεότερο από τα τρία παιδιά του Βασιλιά Καρόλου ΙΣΤ΄ Γουσταύου και της Βασίλισσας Σίλβιας. Κατά την γέννησή της βρισκόταν στην τρίτη θέση της γραμμής διαδοχής του σουηδικού θρόνου, ενώ σήμερα είναι στην όγδοη.
Πίτερ FM

Το Πίτερ FM (Ρωσικά: Питер FM), είναι ρωσική ταινία του 2006 στο είδος ρομαντική κωμώδια/δράμα.
Μπένεντικτ Κάμπερμπατς

Ο Μπένεντικτ Κάμπερμπατς ("Benedict Timothy Carlton Cumberbatch", 19 Ιουλίου 1976) είναι Άγγλος ηθοποιός του κινηματογράφου, του θεάτρου, της τηλεόρασης και του ραδιοφώνου. Γιος των ηθοποιών Τίμοθι Κάρλτον και Γουάντα Βένθαμ, αποφοίτησε από το Πανεπιστήμιο του Μάντσεστερ και συνέχισε την εκπαίδευσή του στην Ακαδημία Μουσικής και Δραματικής Τέχνης του Λονδίνου κάνοντας μεταπτυχιακό στην Κλασική Υποκριτική. Έκανε την πρώτη του εμφάνιση στο θέατρο Regent’s Park Open Air σε σαιξπηρικές παραγωγές όπως "Αγάπης Αγώνας Άγονος" (Love's Labour's Lost, 2001) "Όνειρο Θερινής Νυκτός" (A Midsummer Night's Dream, 2001) και "Ρωμαίος και Ιουλιέτα" (Romeo and Juliet, 2002).
Goodreads

Το Goodreads είναι ιστοσελίδα κοινωνικής δικτύωσης και καταλογογράφησης που ανήκει στην εταιρία Amazon. Δημιουργήθηκε τον Δεκέμβριο του 2006 και δρομολογήθηκε τον Ιανουάριο του 2007 από τον Ότις Τσάντλερ, έναν μηχανικό λογισμικού και επιχειρηματία, και την Ελίζαμπεθ Τσάντλερ. Η ιστοσελίδα επιτρέπει στον οποιονδήποτε να ψάχνει ελεύθερα την εκτενή βάση δεδομένων της, αποτελούμενη από βιβλία, σχόλια και κριτικές, που έχουν δημιουργήσει οι ίδιοι οι χρήστες της. Οι χρήστες μπορούν να εγγραφούν και να δημιουργήσουν καταλόγους ή συλλογές βιβλίων και λίστες ανάγνωσης. Μπορούν εξίσου να δημιουργήσουν τις δικές τους ομάδες από προτεινόμενα βιβλία. Το Δεκέμβριο του 2007 η ιστοσελίδα είχε πάνω από 650.000 μέλη και πάνω από 10.000.000 καταχωρημένα βιβλία. Τον Ιούλιο του 2012, η ιστοσελίδα ανακοίνωσε ότι είχε 10 εκατομμύρια εγγεγραμμένους χρήστες, 20 εκατομμύρια μηνιαίες επισκέψεις και 30 εργαζόμενους ως προσωπικό. Τον Ιούλιο του 2013, ανακοινώθηκε μέσω της ιστοσελίδας ότι η βάση χρηστών είχε διπλασιαστεί μέσα σε 11 μήνες, αγγίζοντας έτσι τα 20 εκατομμύρια. Τα γραφεία της ιστοσελίδας βρίσκονται στο Σαν Φρανσίσκο.

Στις 28 Μαρτίου του 2013 η Amazon ανακοίνωσε την απόκτηση της Goodreads για ένα μη αποκαλυπτόμενο ποσό.
Marmite

Το Marmite (ελληνική προφορά: Μάρμαϊτ, mɑrmaɪτ/mar-myt), είναι η εμπορική ονομασία για δύο παρόμοια κρεμώδη τρόφιμα: την πρωτότυπη βρετανική έκδοση, η οποία από το 2000 είναι προϊόν της "Unilever" και μια τροποποιημένη έκδοση που παράγεται στη Νέα Ζηλανδία από την "Sanitarium Health Food Company" και διανέμεται στην Αυστραλασία και τον Ειρηνικό. Το μάρμαϊτ γίνεται από εκχύλισμα μαγιάς, ένα υποπροϊόν της ζυθοποιίας. Άλλα παρόμοια προϊόντα περιλαμβάνουν το Αυστραλιανό "Vegemite" (Βέτζεμαϊτ) (με αλμυρότερη γεύση), το ελβετικό "Cenovis" και το γερμανικό "Vitam-R" (Βιτάμ-R).

Η βρετανική έκδοση του προϊόντος είναι μια κολλώδης, σκουρόχρωμη καφέ πάστα τροφής με ένα διακριτικό ισχυρό άρωμα, η οποία είναι εξαιρετικά αλμυρή. Αυτή η χαρακτηριστική γεύση αντικατοπτρίζεται στο σύνθημα μάρκετινγκ της βρετανικής εταιρείας: «Αγάπησέ το ή μίσησέ το» "("Love it or hate it")". Η ονομασία του προϊόντος εισήλθε στα βρετανικά αγγλικά σαν μεταφορά, για κάτι που είναι μια επίκτητη γεύση ή για κάτι που τείνει να πολώσει τις απόψεις.

Από το 1919, μια έκδοση με διαφορετική γεύση, κατασκευάζεται στη Νέα Ζηλανδία. Αυτό είναι το μόνο προϊόν που πωλείται ως Μάρμαϊτ "(Marmite)" στην Αυστραλασία και τον Ειρηνικό, ενώ στον υπόλοιπο κόσμο, υπερισχύει η βρετανική έκδοση.

Η εικόνα στο εμπρόσθιο τμήμα του βρετανικού βάζου, δείχνει μια μαρμίτα "(marmite)" (γαλλικά: "maʁmit"), ο γαλλικός όρος για ένα μεγάλο, πήλινο ή μεταλλικό σκεύος που καλύπτεται. Το Βρετανικό Marmite αρχικά παρέχονταν σε πήλινα αγγεία, αλλά από τα 1920, πωλείται στα ευδιάκριτου σχήματος γυάλινα βάζα.
Οι επιστολές του Τζ. Ρ. Ρ. Τόλκιν

Οι επιστολές του Τζ. Ρ. Ρ. Τόλκιν (πρωτότυπος τίτλος: The Letters of J. R. R. Tolkien) είναι ένα βιβλίο, που εκδόθηκε το 1981, από τον βιογράφο του Τζ. Ρ. Ρ. Τόλκιν, Χάμφρεϊ Κάρπεντερ −συνεπικουρούμενος από τον Κρίστοφερ Τόλκιν− και αφορά διάφορες επιστολές, που ο Τόλκιν έγραψε (και έστειλε στη γυναικά του, στα παιδιά, σε εκδότες κ.λπ.). Το βιβλίο περιέχει 354 επιστολές, χρονολογημένες, περίπου από τον Οκτώβριο του 1914 έως και τον θάνατό του (συγκεκριμένα έως τις 29 Αυγούστου του 1973 [δηλαδή, 4 μέρες πριν αποβιώσει]).
Ταχομψώ

Η Ταχομψώ ή Χομψώ είναι νήσος του Νείλου στην Αίγυπτο που αναφέρεται απο αρχαίους συγγραφείς χωρίς σήμερα να έχει ταυτοποιηθεί.

Ο Ηρόδοτος την αναφέρει με το όνομα "Ταχομψώ", αναφέρει ότι βρισκόταν τέσσερις ημέρες πλεύσης στον Νείλο από τη νήσο Ελεφαντίνη και το σημερινό Ασουάν. Μετά τη νήσο ο ποταμός δεν ήταν πλωτός και μετά από 40 ημέρες ταξίδι γινόταν πάλι πλωτός.

Ο Στέφανος Βυζάντιος τη αναφέρει ως "Χομψώ". Αναφέρει ότι βρισκόταν στη μέση της απόστασης Αιθιοπίας και Αιγύπτου και οι κάτοικοι αποκαλούνταν Χομψίτες ή Σαβοΐτες.
RTL TVI

Το RTL-TVI είναι ένας ιδιωτικός τηλεοπτικός σταθμός στη γαλλική γλώσσα στο Βέλγιο και ανήκει στον Όμιλο RTL. Στη γαλλόφωνη περιοχή του Βελγίου, είναι το πιο δημοφιλές κανάλι με 20% του μεριδίου τηλεθέασης. Ήταν ένας από τους πρώτους ανεξάρτητους τηλεοπτικούς σταθμούς στο Βέλγιο.

Το RTL TVI προσφέρει ένα πρόγραμμα με οικογενειακό προσανατολισμό και είναι ενημερωτικού, ψυχαγωγικού και επιστημονικής φαντασίας χαρακτήρα. Στη γαλλόφωνη περιοχή του Βελγίου, σχεδόν όλα τα ξένα προγράμματα μεταγλωττίζονται στα γαλλικά, αντί της διατήρησης του πρωτότυπου soundtrack.

Στο Βέλγιο, ο RTL λειτουργεί επίσης τις γαλλικής γλώσσας κανάλια Club RTL, RTL Kids και Plug RTL.
Φραντσέσκο Ξάντο Αβέλι

Ο Φραντσέσκο Ξάντο Αβέλι (ιταλικά: "Francesco Xanto Avelli". Ροβίγκο 1486 - Ουρμπίνο 1542) ήταν Ιταλός ζωγράφος κεραμικών. Η καλλιτεχνική του δραστηριότητα καλύπτει το χρονικό διάστημα 1530-1560. Η τεχνική του, χαρακτηριζόμενη από την αρμονία των χρωμάτων, διαφαίνεται τόσο στην απεικόνιση των θεμάτων του, όσο και στην επεξεργασία τους.
Χαλέντ Μπαχά

Ο Χαλέντ Μπαχά (Khaled Mahafoudh Bahah, γεννήθηκε το 1965) είναι διπλωμάτης από την Υεμένη, ο οποίος χρημάτισε πρωθυπουργός και νωρίτερα υπουργός Πετρελαίου και Ορυκτού Πλούτου. Υποστήριξε ενεργά την απομάκρυνση από την προεδρία του Αλί Αμπντουλάχ Σαλέχ, ώστε να παύσουν οι εχθροπραξίες. Ανέλαβε την πρωθυπουργία στις 7 Νοεμβρίου 2014 και ταυτόχρονα πρέσβης στον Καναδά.
Club RTL

Το Club RTL είναι κανάλι του Λουξεμβούργου στη Γαλλική γλώσσα, το οποίο εδρεύει στο Κίρχμπεργκ στο Λουξεμβούργο και ανήκει στον Όμιλο RTL. Οι χώρες στις οποίες εκπέμπει το κανάλι είναι το Βέλγιο και το Λουξεμβούργο.
Αμπντ αλ-Ραμπ Μανσούρ αλ-Χαντί

Ο Αμπντ αλ-Ραμπ Μανσούρ αλ-Χαντί () (γενν. την 1η Σεπτεμβρίου 1945) είναι στρατιωτικός και πολιτικός από την Υεμένη, πρόεδρος της χώρας από τις 23 Νοεμβρίου 2011. Νωρίτερα είχε υπηρετήσει ξανά στο ανώτερο πολιτικό αξίωμα της Υεμένης υπηρεσιακά από τον Ιούνιο ως τον Σεπτέμβριο του 2011. Δύο μήνες αργότερα επανήλθε ξανά ως υπηρεσιακός και να ανέλαβε επίσημα την προεδρία μετά την προεδρική εκλογή του 2012. Από το 1994 ως το 2012 υπηρέτησε ως αντιπρόεδρος της χώρας. Στις 25 Μαρτίου 2015 πληροφορίες ανέφεραν ότι εγκατέλειψε την Υεμένη, καθώς οι αντάρτες πλησίασαν προς το Άντεν. Στα τέλη του 2017, αναφορές έκαναν λόγο ότι κατοικούσε στο Ριάντ και ότι βρισκόταν εκεί σε κατ' οίκον περιορισμό.
Γκαρ ντε Λυών

Ο σιδηροδρομικός σταθμός Παρισιού Λυών (στα γαλλικά "Paris Gare de Lyon" - Παρί Γκαρ ντε Λυών) είναι ένας από τους έξι μεγάλους τερματικούς σιδηροδρομικούς σταθμούς στο Παρίσι, στη Γαλλία. Έχει περίπου 90.000.000 επιβάτες ετησίως, κάνοντας τον τον τρίτο μεγαλύτερο σιδηροδρομικό σταθμό ως προς μετακίνηση επιβατών στη Γαλλία και έναν από τους μεγαλύτερους στην Ευρώπη. Είναι ο βόρειος τερματικός της γραμμής Παρισιού - Λυών - Μασσαλίας. Πήρε το όνομά του από την πόλη της Λυών, απ' όπου διέρχονται διάφορα τρένα μεγάλων αποστάσεων, από το Παρίσι στη νότια Γαλλία. Ο σταθμός βρίσκεται στο 12ο διαμέρισμα του Παρισιού, ανατολικά από το κέντρο, στη βόρεια όχθη του Σηκουάνα.

Κατηγορία:Σιδηροδρομικοί σταθμοί στη Γαλλία
Ρέιθ Ρόβερς ΦΚ

Η Ρέιθ Ρόβερς ΦΚ είναι μια επαγγελματική ομάδα ποδοσφαίρου της πόλης Κιρκάλντυ, Σκωτία. Ιδρύθηκε το 1883. Συμμετέχει στην Τσάμπιονσιπ Σκωτίας. Έδρα της ομάδας είναι το Stark's Park. Η ψηλότερη θέση της ομάδας στην ιστορία της ήλθε το 1921-1922 όταν τερμάτισε τρίτη πίσω από την πρωταθλήτρια Σέλτικ Γλασκώβης και τη δεύτερη Ρέιντζερς Γλασκώβης. Έχει κερδίσει δύο εθνικά τρόπαια, το Λιγκ Καπ Σκωτίας το 1994 και το Τσαλεντζ Καπ Σκωτίας το 2014.
Plug RTL

Το Plug RTL είναι ιδιωτικός τηλεοπτικός σταθμός στο Λουξεμβούργο και στο Βέλγιο, με διεθνή παρουσία και με στόχο τους εφήβους και τους νέους (15-34 ομάδα ηλικίας). Ο σταθμός είναι ιδιαίτερα δημοφιλής στη γαλλόφωνη περιοχή του Βελγίου (Βαλλονία), αλλά και λίγο στη Φλάνδρα του Βελγίου. Αναμεταδίδει προγράμματα κυρίως από δημοφιλούς γαλλικούς σταθμούς, ιδιαίτερα από το Μ6, ριάλιτι σόου και μουσικών αγώνων όπως το Nouvelle Star, το La France a un incroyable talent, το Rising Star, μουσικά βίντεο και κάποια εσωτερικά προγράμματα όπως το Lifestyle με την Αγάθη Λεκαρόν, το Le Mag People και ένα εβδομαδιαίο πρόγραμμα μουσικής. Άλλα αξιοσημείωτα τοπικά προγράμματα περιλαμβάνουν το Un dîner Presque parfait, Criss Angel le magicien gothique κ.λπ. Το κανάλι χρησιμοποιίησε το σύνθημα "Συμπλήρωση Plug" το 2005, "Plug RTL, ένας τρόπος ζωής που ανασύρεται" το 2007, "Εξέφρασε και σύνδεσε την πλευρά σου!" το 2010 και σήμερα το "Το Lifestyle Κανάλι".
ΦΚ Άρσεναλ Χάρκιβ

Η ΦΚ Άρσεναλ Χάρκιβ είναι μια επαγγελματική, ποδοσφαιρική ομάδα από το Χάρκοβο, Ουκρανία. Ιδρύθηκε το 1998. Το 2005 η ομάδα προβιβάστηκε στο Πρωτάθλημα ποδοσφαίρου Ουκρανίας και μετονομάστηκε σε ΦΚ Χάρκιβ. Η Άρσεναλ συνέχισε να υπάρχει αλλά δημιούργησε νέα ομάδα στο.
ΦΚ Ρος Βίλα Τσέρκβα

Η ΦΚ Ρος Βίλα Τσέρκβα ήταν μια ουκρανική, επαγγελματική, ποδοσφαιρική ομάδα. Είχε ιδρυθεί το 1983. Διαλύθηκε το 2011. Η καλύτερη περίοδος στην ιστορία της ομάδας ήταν η πρώτη χρονιά που συμμετείχε στο πρωτάθλημα της ανεξάρτητης Ουκρανίας και τερμάτισε στην 4η θέση. Έδρα της ομάδας ήταν το Trudovi Reserve. Η στολή της ομάδας ήταν άσπρες φανέλες και μαύρα παντελονάκια.
ΦΚ Χάρκιβ

Η ΦΚ Χάρκιβ ήταν μια επαγγελματική, ποδοσφαιρική ομάδα από το Χάρκοβο, Ουκρανία. Είχε ιδρυθεί το 2005. Έδρα της ομάδας ήταν το Dynamo Stadium χωρητικότητας 9000 θεατών. Την περίοδο 2009-10 υποβιβάστηκε στη δεύτερη κατηγορία. Ωστόσο, επειδή κατάθεσε παραποιημένα έγγραφα στην Ποδοσφαιρική Ομοσπονδία Ουκρανίας, η επαγγελματική τους άδεια αποσύρθηκε.
ΦΚ Κρίβμπας

Η ΦΚ Κρίβμπας ήταν ουκρανική επαγγελματική ποδοσφαιρική ομάδα στην πόλη Κριβί Ριχ. Είχε ιδρυθεί το 1959. Τον Ιούνιο του 2013 χρεωκόπησε και αποβλήθηκε από το Πρωτάθλημα ποδοσφαίρου Ουκρανίας. Έδρα της ομάδας ήταν το Metalurh Stadium, χωρητικότητας 29.734 θεατών.
Cool TV

Το Cool TV είναι ένα ουγγρικό τηλεοπτικό κανάλι, που μετακινήθηκε στη Ρουμανία, αφού απειλούταν με κλείσιμο από τις ουγγρικές αρχές. Το κανάλι ξεκίνησε το 1995 ως A3 TV και μετονομάστηκε σε Msat το 1997, αλλά έκλεισε στις 5 Οκτωβρίου 1999 λόγω οικονομικών προβλημάτων. Αργότερα, ξεκίνησε ως νέο κανάλι που ονομάζεται m+ στις 15 Σεπτεμβρίου 2003 αλλά άλλαξε το όνομά της στην Cool TV στις 4 Σεπτεμβρίου 2004 στην Ουγγαρία και άρχισε να μεταδίδει το 2005 σε άλλες χώρες.Σύντομα το Cool TV Romania διοχετεύει ένα κανάλι ταινιών, σειρών, ντοκιμαντέρ, έτος ψυχαγωγίας 2021.
ΦΚ Μπόρισφεν Μπόρισπιλ

Η ΦΚ Μπόρισφεν Μπόρισπιλ ήταν μια επαγγελματική, ουκρανική, ποδοσφαιρική ομάδα από το Μπόρισπιλ, Ουκρανία. Είχε ιδρυθεί το 1993 και διαλύθηκε το 2007. Έδρα της ομάδας ήταν το Kolos Stadium. Είχε κατακτήσει 1 πρωτάθλημα δεύτερης κατηγορίας (2000) και ένα κύπελλο δεύτερης κατηγορίας την ίδια χρονιά.
Μοχάμεντ Γιουσούφ

Ο Μοχάμεντ Γιουσούφ (γαλλ. "Mohamed Youssouf") είναι ποδοσφαιριστής από τις Κομόρες γεννημένος στο Παρίσι. Από το 201 αγωνίζεται στην ΑΚ Αζαξιό.
Η Μάσκα του Κόκκινου Θανάτου

Η Μάσκα του Κόκκινου Θανάτου είναι ένα διήγημα του Έντγκαρ Άλλαν Πόε. Η πλοκή ακολουθεί την ιστορία του πρίγκιπα Πρόσπερο στην προσπάθεια του να αποφύγει ένα θανατηφόρο λοιμό γνωστό ως Κόκκινος Θάνατος, ενώ βρίσκεται κρυμμένος στο αβαείο του. Εκεί,μαζί με μια ομάδα άλλων ευγενών διοργανώνει ένα χορό μεταμφιεσμένων στα εφτά δωμάτια του αβαείου του, το καθένα βαμμένο με ένα διαφορετικό χρώμα. Στην μέση της διασκέδασης τους μια μυστηριώδη φιγούρα μεταμφιεσμένη ως ένα θύμα του Κόκκινου Θανάτου εμφανίζεται και περιφέρεται σε όλες τις αίθουσες. Ο Πρόσπερο πεθαίνει όταν αντιμετωπίζει τον ξένο του οποίου του κουστούμι αποδεικνύεται ότι δεν έχει κάτι απτό μέσα του .Στο τέλος όλοι οι ευγενείς πεθαίνουν επίσης.

Η ιστορία έχει πολλά στοιχεία γοτθικής λογοτεχνίας και συχνά αναλύεται ως μια αλληγορία του αναπόφευκτου ερχομού του θανάτου. Έχουν γίνει πολλές και διαφορετικές ερμηνείες του έργου, καθώς και προσπάθειες να καθοριστεί η πραγματική φύση της συγκεκριμένης ασθένειας. Το διήγημα εκδόθηκε για πρώτη φορά τον Μάιο του 1842 στο περιοδικό Γράχαμ στις Ηνωμένες Πολιτείες της Αμερικής. Έκτοτε έχει υιοθετηθεί σε πολλές και διαφορετικές μορφές.
Ολιβιέ Μπουμάλ

Ο Ολιβιέ Μπουμάλ (γαλλ. "Olivier Boumale") είναι Καμερουνέζος ποδοσφαιριστής ο οποίος σήμερα αγωνίζεται με τον Πανιώνιο.

Αγωνίστηκε και με τα χρώματα της Εθνικής Καμερούν U20 στο Παγκόσμιο Κύπελλο ποδοσφαίρου U20 2009.
Καρολίνα Αρδοαΐν

Η Καρολίνα Αρδοαΐν ("Carolina Ardohaín") ισπανική : [kaɾoˈlina arðoaˈin] ή αλλιώς Παμπίτα, γεννημένη στις 17 Ιανουαρίου 1978 στο Χενεράλ Άτσα, Λα Πάμπα, είναι αργεντινή μοντέλο, τηλεοπτική προσωπικότητα και ηθοποιός (π.χ. ως Λουλού στο "Rebelde Way", Τίτλος στα ελληνικά: Ανυπότακτες Καρδιές). Είναι ευρέως γνωστή με το προσωνύμιο Παμπίτα, το υποκοριστικό της Λα Πάμπα, η αργεντινή επαρχία όπου γεννήθηκε.

Η μητέρα της είναι βραζιλιάνα 

Από το 2013, το κορυφαίο μοντέλο Καρολίνα Αρδοαΐν αντιπροσωπεύει την αυτοκινητοβιομηχανία Citroën.
Τάνταλος του Θυέστη

Στην ελληνική μυθολογία ο Τάνταλος του Θυέστη ήταν γιος του Θυέστη.
Ελεφαντίνη

Η Ελεφαντίνη ("αραβικά : الفنتين") είναι νησί του ποταμού Νείλου στη βόρεια Νουβία της Αιγύπτου. Αποτελεί μέρος της σύγχρονης πόλης του Ασουάν, στη νότια Αίγυπτο, υπάρχουν αρχαιολογικοί χώροι στο νησί.

Στο νησί βρίσκεται το Μουσείο του Ασουάν στο νότιο άκρο του. Συνεχιζόμενες ανασκαφές από το Γερμανικό Αρχαιολογικό Ινστιτούτο σε αρχαιολογικό χώρο της πόλης του νησιού έφεραν στο φως πολλά ευρήματα που σήμερα εκτίθενται στο μουσείο. Στην αρχαιότητα αρκετά μεγάλος πληθυσμός Νουβιανών ζούσαν σε τρία χωριά στο μεσαίο τμήμα του νησιού. Ένα μεγάλο πολυτελές ξενοδοχείο βρίσκεται στο βόρειο άκρο του νησιού.

Ο Βοτανικός Κήπος Ασουάν βρίσκεται δίπλα προς τα δυτικά στο νησί Κίτσενερ.
Πουέρτο Αγιακούτσο

Το Πουέρτο Αγιακούτσο (ισπανικά: "Puerto Ayacucho") είναι πόλη της Βενεζουέλας και πρωτεύουσα της Πολιτείας Αμασόνας. Η πόλη βρίσκεται δίπλα στον Ποταμό Ορινόκο.

Οι κάτοικοι στο Πουέρτο Αγιακούτσο είναι ως επί το πλείστον μιγάδες, αποτέλεσμα της μίξης των ντόπιων Ινδιάνων με τους Ισπανούς.
Αντρές Σεγόβια

Ο Αντρές Σεγόβια Τόρρες (ισπανικά: "Andrés Segovia Torres", ισπανική : [anˈdɾes seˈɣoβja ˈtores], 21 Φεβρουαρίου 1893 - 2 Ιουνίου 1987) ήταν Ισπανός κιθαριστής, βιρτουόζος στην κλασσική κιθάρα. Πλέον, θεωρείται ως ένας από τους σπουδαιότερους κιθαριστές όλων των εποχών. Πολλοί σημερινοί επαγγελματίες κιθαριστές υπήρξαν μαθητές του ή μαθητές των μαθητών του.
Νήσος Κίτσενερ

μικρογραφία|Σε πρώτο πλάνο η νήσος Κίτσενερ και πίσω της η Ελεφαντίνη
Η Νήσος Κίτσενερ ("αραβικά : جزيرة النباتات, Γκεζιρέτ αλ Ναμπατάτ, νησί των φυτών"), είναι νησί του ποταμού Νείλου στην Αίγυπτο. Επεκτείνει κάτω από τον πρώτο καταρράκτη σε μήκος 650 μέτρων στην κατεύθυνση νοτιοδυτικά-βορειοανατολικά και με πλάτος μέχρι 115 μέτρα δυτικά από το μεγαλύτερο νησί του Νείλου Ελεφαντίνη και την πόλη του Ασουάν, κοντά στην ανατολική όχθη του Νείλου. Έχει έκταση 6,5 εκτάρια και είναι εξολοκλήρου σε όλη του τη επιφάνεια ο Βοτανικός Κήπος της πόλης του Ασουάν.
Ασκούτ

Η Ασκούτ ("στα αρχαία Αιγυπτιακά : Djer-Setiu") είναι οχυρωμένο από την αρχαιότητα νησί στον ποταμό Νείλο στην Αίγυπτο. Χτίστηκε κατά το Μέσο βασίλειο για τους σκοπούς της εξασφάλισης των συνόρων στην Νουβία. Μετά την ολοκλήρωση του φράγματος του Ασουάν το νησί έχει πλημμυρίσει από τη Λίμνη Νουβία.

Το φρούριο βρίσκεται περίπου 351 χιλιόμετρα νότια του Ασουάν και χτίστηκε από τον Σέσωστρη Γ΄. Έχει μήκος 77 μέτρα και πλάτος 87 μέτρα , το προστατευτικό τείχος είχε πάχος 5,3 μέτρα και είχε προμαχώνες. Η ιδιαίτερα ενισχυμένη είσοδος του προστάτευε ναό και αποθήκες κατά μήκος του λιμανιού. Μέσα στο κάστρο ήταν το σπίτι του κυβερνήτη και οι στρατώνες. Η κεραμική που έχει αποκαλυφθεί στο χώρο χρονολογείται στις αρχές της 13ου δυναστείας.
Πάπας Ιωάννης ΙΕ΄

Ο Πάπας Ιωάννης ΙΕ΄ ("Papa Giovanni XV", ... - 1 Απριλίου 996) ήταν Πάπας από τον Αύγουστο του 985 έως τον θάνατό του το 996. Διαδέχθηκε τον Βονιφάτιο Ζ΄. Λεγόταν ότι έγινε Πάπας μετά από κάποιον άλλο Πάπα Ιωάννη που είχε ανέλθει στον παπικό θρόνο για τέσσερεις μήνες μετά τον Πάπα Ιωάννη ΙΔ΄ και λεγόταν «Πάπας Ιωάννης ΙΔ΄ ο Δεύτερος». Αυτός ο υποτιθέμενος δεύτερος Ιωάννης ΙΔ΄ δεν υπήρξε ποτέ, αλλά μάλλον πρόκειται για κάποιον καρδινάλιο της τάξης των διακόνων, που ονομαζόταν Ιωάννης, γιος του Ροβέρτου, ο οποίος εναντιώθηκε στον Βονιφάτιο Ζ΄ και τώρα παραλείπεται από τους παπικούς καταλόγους.

Το 993, ο Ιωάννης ΙΕ' έγινε ο πρώτος Πάπας που ανακηρύχθηκε άγιος.
ΚΝ Τροφένσε

Η ΚΝ Τροφένσε είναι ποδοσφαιρική ομάδα από την Trofa της Πορτογαλίας. Ιδρύθηκε το 1930. Συμμετέχει στη Σεγκούντα Λίγκα. Έδρα της ομάδας είναι το Estádio do Clube Desportivo Trofense, χωρητικότητας 5074 θεατών. Χρώματα της ομάδας είναι το κόκκινο και το μπλε.
Πρωτάθλημα καλαθοσφαίρισης Λιθουανίας

Το Πρωτάθλημα καλαθοσφαίρισης Λιθουανίας (λιθουανικά: "LKL čempionatas"), γνωστό ως "Tete-a-Tete Casino-LKL" για εμπορικούς λόγους, είναι ένα Λιθουανικό επαγγελματικό πρωτάθλημα για ανδρικούς συλλόγους καλαθοσφαίρισης. Στο Λιθουανικό σύστημα πρωταθλημάτων καλαθοσφαίρισης, είναι το πρωταρχικό πρωτάθλημα της χώρας και διοργανώνεται από τη Λιθουανική καλαθοσφαιρική λίγκα (Lietuvos krepšinio lyga, LKL). Το πρωτάθλημα αποτελείται από 10 ομάδες (2020–21) και λειτουργεί με το σύστημα προώθησης και υποβιβασμού με την Β΄ Κατηγορία.

Οι αγωνιστικές περίοδοι διαρκούν από τον Σεπτέμβριο μέχρι τον Απρίλιο (κανονική περίοδος), και από τον Μάιο μέχρι τον Ιούνιο (πλέι-οφ), με τις ομάδες να παίζουν σε δύο περιόδους από το 2014, συνολικά 220 αγώνες τη σεζόν (χωρίς τα πλέι-οφ). Το πρωτάθλημα διοργανώθηκε για πρώτη φορά το 1993 ύστερα από την ανεξαρτητοποίηση της χώρας και ιδρύθηκε από τον πρώην Ολυμπιονίκη Σαρούνας Μαρτσουλιόνις. Οι σύλλογοι της έχουν δικαίωμα συμμετοχής στις ευρωπαϊκές διοργανώσεις και τη Βαλτική Λίγκα.

Την περίοδο 2013−14, ο μέσος όρος προσέλευσης θεατών ανά αγώνα του πρωταθλήματος ήταν 1.704, κατατάσσοντας την μέσα στην δεκάδα στα πρωταθλήματα επαγγελματικής καλαθοσφαίρισης στην Ευρώπη. Το πρωτάθλημα καταλαμβάνει την ογδόη θέση στην Ευρωπαϊκή κατάταξη για τα εθνικά πρωταθλήματα καλαθοσφαίρισης τα τελευταία τρία χρόνια.

Από τις 29 διαφορετικές ομάδες που έχουν συμμετάσχει από την έναρξη του Λιθουανικού Πρωταθλήματος το 1993, 2 ομάδες έχουν κερδίσει τον τίτλο: Ζάλγκιρις Κάουνας (23) και Λιέτουβους Ρίτας (5). Η τρέχουσα πρωταθλήτρια είναι η Ζαλγκίρις.
Γιάννης Ζιάγκας

Ο Γιάννης Ζιάγκας (γενν. 12 Δεκεμβρίου 1940) είναι Έλληνας πολιτικός, ιδρυτικό στέλεχος του ΠΑΣΟΚ, με το οποίο διετέλεσε βουλευτής Τρικάλων και ευρωβουλευτής. Επίσης υπήρξε πρόεδρος των πολεμικών βιομηχανιών Στάγιερ - Ελλάς (ΕΛΒΟ) και ΠΥΡΚΑΛ,από το 1993 μέχρι το 1996 διετέλεσε υποδιοικητής της Εθνικής Τράπεζας της Ελλάδος, ενώ από το 2005 μέχρι το 2015 ήταν ειδικός σύμβουλος του Προέδρου της Δημοκρατίας Κάρολου Παπούλια.

Ο αδελφός του, Μιχάλης Ζιάγκας, ήταν πολύ στενός συνεργάτης και γραμματέας στο Ιδιαίτερο Γραφείο του Ανδρέα Παπανδρέου.
Σαν Φερνάντο ντε Απούρε

Το Σαν Φερνάντο ντε Απούρε (ισπανικά: "San Fernando de Apure") είναι μία πόλη της Βενεζουέλας και πρωτεύουσα της Πολιτείας Απούρε.

Η πόλη ιδρύθηκε στις 28 Φεβρουαρίου 1788 στις όχθες του Ποταμού Απούρε, από τον Φερνάντο ντε Μιγιάρες Γκονσάλες, Ισπανό κυβερνήτη και αρχιστράτηγο της Επαρχίας Μπαρίνας. Το 18ο αιώνα ήταν κέντρο εξαγωγής φτερών για πένες και γουνών ζώων.
ΣΚ Εσπίνιο

Η ΣΚ Εσπίνιο είναι ένα πορτογαλικός, αθλητικός σύλλογος από την πόλη Εσπίνιο. Διαθέτει τμήμα πετοσφαίρισης, χειροσφαίρισης, ποδοσφαίρου, κολύμβησης, ποδοσφαίρου σάλας και στίγου. Ιδρύθηκε το 1914. Έδρα της ομάδας είναι το Estádio Comendador Manuel Violas, χωρητικότητας 7500 θεατών.
ΑΝ Οβαρένσε

Η ΑΝ Οβαρένσε είναι ένας πορτογαλικό αθλητικός σύλλογος από την πόλη Οβάρ. Ιδρύθηκε στις 19 Δεκεμβρίου 1921. Έδρα της ποδοσφαιρικής ομάδας είναι το Estádio Marques da Silva, χωρητικότητας 3200 θεατών. Έχει κερδίσει δύο φορές τη δεύτερη κατηγορία της χώρας. Η ομάδα διαθέτει επίσης καλαθοσφαιρική ομάδα η οποία έχει κερδίσει 19 τρόπαια από την ίδρυση της το 1970.
ΣΚ Κοβίλια

Η ΣΚ Κοβίλια είναι μια πορτογαλική, ποδοσφαιρική ομάδα από την πόλη Κοβίλια, η οποία συμμετέχει στη Σεγκούντα Λίγκα. Ιδρύθηκε το 1923. Έδρα της ομάδας είναι το Estádio Municipal José Santos Pinto, χωρητικότητας 3000 θεατών.